แค่สามเดือน รัฐบาลกู้แหลกทะลุ 5 ล้านล้านบาท
หนี้รัฐบาลใกล้ทะลุ 60% สามเดือนแรกปีงบ 65 กู้ชดเชยการขาดดุลงบประมาณ และการบริหารหนี้ทะลุ 5 ล้านล้านบาท
6 ก.พ. 2565

กระทรวงการคลัง รายงานสถานะหนี้สาธารณะของประเทศไทย ณ 31 ธ.ค. 2564 มีหนี้ 9,644,256 ล้านบาท คิดเป็น 59.57% ของจีดีพี เทียบกับเดือนก่อนหน้า หนี้สาธารณะเพิ่มขึ้นประมาณ 2 หมื่นล้านบาท แต่สัดส่วนหนี้สาธารณะลดลงจากเดือนก่อนหน้าที่ระดับ 59.58% ของจีดีพี เนื่องจากมูลค่าจีดีพีมีการปรับเพิ่มขึ้น การขยายตัวเศรษฐกิจที่ดีขึ้นจากการคลายล็อกเศรษฐกิจต่อเนื่องในช่วงที่ผ่านมาทั้งนี้หนี้่สาธารณะ 3 เดือนแรกของปีงบประมาณ 2565 (ต.ค.-ธ.ค.2565) มีการกู้ชดเชยการขาดดุลงบประมาณ และการบริหารหนี้ ถึง 5,874,905 แสนล้านบาทนอกจากนี้ในส่วนของการกู้เงิน ภายใต้ พ.ร.ก. COVID-19 พ.ศ. 2563 อยู่ที่ 873,171 ล้านบาท จากกรอบที่ให้กู้ได้ 1 ล้านล้านบาท ซึ่งกู้ต่ำกว่าที่ตั้งเป้าหมายไว้ เนื่องจากโครงการฟื้นฟูเศรษฐกิจจำนวนมากที่ขอเงินกู้ไว้ดำเนินการไม่ทัน ทำให้ต้องคืนเงินกู้กลับไปขณะที่ เงินกู้ภายใต้ พ.ร.ก. COVID-19 เพิ่มเติม พ.ศ. 2564 กู้ไปแล้ว 273,166 ล้านบาท ใกล้เต็มวงเงิน 5 แสนล้านบาท โดยการกู้เงินจะต้องกู้ภายในสิ้นปีงบประมาณ 2565


ทั้งนี้ปีที่ผ่านมา รัฐบาลพล.อ.ประยุทธ์ จันทร์โอชา ได้ขยายกรอบเพดานสัดส่วนการก่อหนี้สาธารณะจาก 60% ของจีดีพี เป็น 70% ของจีดีพี เพื่อรองรับการกู้เงินชดเชยขาดดุลงบประมาณ 2565 และกู้เงินอื่นเพื่อรองรับการแก้ไขปัญหาเศรษฐกิจจากผลกระทบจากโควิด